**Štatút Rady vlády Slovenskej republiky pre ľudské práva a rodovú rovnosť**

**Čl. 1**

**Úvodné ustanovenie**

Štatút Rady vlády Slovenskej republiky pre ľudské práva a rodovú rovnosť (ďalej len „štatút") upravuje postavenie, pôsobnosť, zloženie, organizáciu zasadnutí a úlohy Rady vlády Slovenskej republiky pre ľudské práva a rodovú rovnosť (ďalej len „rada“).

**Čl. 2**

**Postavenie rady**

Rada je stálym odborným, poradným, koordinačným a konzultatívnym orgánom vlády Slovenskej republiky (ďalej len „vláda“) v oblasti ochrany základných ľudských práv a slobôd, politických a občianskych práv, , hospodárskych, sociálnych a kultúrnych práv, práv na ochranu životného prostredia a kultúrneho dedičstva, v oblasti práv dieťaťa a presadzovania najlepšieho záujmu dieťaťa, , práv gejov, lesieb, bisexuálnych, transrodových a intersexuálnych osôb, pri presadzovaní zásady rovnakého zaobchádzania, rovnosti príležitostí a rodovej rovnosti (ďalej len „oblasť ľudských práv“).

**Čl. 3**

**Pôsobnosť rady**

1. Rada v oblasti svojej pôsobnosti sleduje dodržiavanie Ústavy Slovenskej republiky, Listiny základných práv a slobôd, medzinárodných zmlúv o ľudských právach a základných slobodách, ktorými je Slovenská republika viazaná, právne záväzných aktov Európskej únie a ďalších právnych predpisov upravujúcich ochranu a dodržiavanie základných ľudských práv a slobôd. Rada pôsobí v záujme zvýšenia všeobecného povedomia v oblasti ľudských práv, informovanosti o stave ich dodržiavania a prijímania opatrení na ich presadzovanie. Rada kladie dôraz na odporúčania nezávislých inštitúcií pôsobiacich v oblasti ľudských práv, odborných orgánov a inštitúcií Organizácie Spojených národov, Rady Európy, Európskej únie, Organizácie pre bezpečnosť a spoluprácu v Európe, pričom sleduje vývoj v oblasti ľudských práv*.*
2. Rada vo svojej pôsobnosti najmä:
3. zaujíma stanoviská k vnútroštátnemu plneniu medzinárodných záväzkov Slovenskej republiky v oblasti ochrany ľudských práv, predovšetkým záväzkov vyplývajúcich z medzinárodných dohovorov vrátane súvisiacich opčných protokolov ratifikovaných Slovenskou republikou a zmlúv o ľudských právach a základných slobodách, ktorých je Slovenská republika zmluvnou stranou,

1. monitoruje implementáciu Celoštátnej stratégie ochrany a podpory ľudských práv v Slovenskej republike,
2. berie na vedomie návrhy správ o plnení medzinárodných dohovorov ratifikovaných Slovenskou republikou a zmlúv o ľudských právach, ktorých je Slovenská republika zmluvnou stranou,
3. spolupodieľa sa na koordinácii rezortných politík a aktivít ústredných orgánov štátnej správy v oblasti ľudských práv,
4. v oblasti ľudských práv spolupracuje s ministerstvami a inými ústrednými orgánmi štátnej správy, poradnými orgánmi vlády, obcami, vyššími územnými celkami, orgánmi miestnej štátnej správy, mimovládnymineziskovými organizáciami, vedeckými pracoviskami a akademickými inštitúciami a predkladá im podnety, návrhy a odporúčania v oblasti svojej pôsobnosti,
5. predkladá vláde návrhy týkajúce sa stratégií a koncepcií politiky v oblastiach ochrany ľudských práv, návrhy jednotlivých opatrení a podnety na zlepšovanie stavu dodržiavania ľudských práv, a to z vlastnej iniciatívy alebo v rámci úloh, ktoré jej vláda uložila,
6. zaujíma stanoviská a prijíma uznesenia k návrhom zákonov a iných všeobecne záväzných právnych predpisov, ako aj vládnych, rezortných a ďalších opatrení nelegislatívnej povahy, ktoré môžu mať dosahy na ochranu alebo dodržiavanie ľudských práv; o spôsobe predkladania materiálov uvedených v prvej vete môže rada rozhodnúť formou uznesenia,
7. zaujíma a zverejňuje stanoviská k aktuálnym otázkam v oblasti ľudských práv; v tejto súvislosti môže ako celok alebo prostredníctvom svojich členov, ako aj predsedov výborov a vedúcich pracovných skupín rady, vyžadovať informácie a stanoviská od ústrednýchorgánov štátnej správy, a to aj od tých, ktoré nemajú zastúpenie v rade, od ostatných orgánov štátnej správy a od organizácií a inštitúcií podriadených orgánom štátnej správy,
8. podieľa sa na zvyšovaní povedomia o ľudských právach, a to najmä organizovaním verejných odborných podujatí k dôležitým ľudskoprávnym témam,
9. spolupracuje s Národnou radou Slovenskej republiky a jej výbormi.
10. V prípade návrhov a odporúčaní rady prijatých uznesením podľa tohto článku, ktoré sú určené jednému alebo viacerým orgánom štátnej správy zastúpeným v rade, sú tieto orgány povinné predložiť svoje stanovisko k návrhom a odporúčaniam rady spravidla na najbližšie zasadnutie rady.
11. Odporúčania, stanoviská a uznesenia rady podľa tohto článku predkladá radana prerokovanie vláde prostredníctvom svojho predsedu alebo príslušného podpredsedu, ktorý je zároveň členom vlády.

**Čl. 4**

**Zloženie rady**

1. Rada sa skladá z predsedu rady, podpredsedov rady, tajomníka rady a ďalších členov rady.[[1]](#footnote-1)
2. Predsedom rady je minister spravodlivosti (ďalej len „predseda rady“).
3. Podpredsedami rady sú minister práce, sociálnych vecí a rodiny, minister školstva, vedy,  vývoja a mládeže, minister kultúry, štátny tajomník ministerstva spravodlivosti a reprezentant občianskej spoločnosti (ďalej len „podpredsedovia rady“). Podpredsedu rady za občiansku spoločnosť volia spomedzi seba členovia rady podľa čl. 4 ods. 5 písm. p), , x), y), z), aa) a ab).

**(3a)** Ministerstvo spravodlivosti Slovenskej republiky má na zasadnutí rady vždy len jedenhlas.

1. Tajomníkom rady je zástupca Ministerstva spravodlivosti Slovenskej republiky určený ministrom spravodlivosti (ďalej len „tajomník rady“).
2. Ďalšími členmi rady, ktorých vymenúva a odvoláva predseda rady, sú:
3. štátny tajomník ministerstva zdravotníctva,
4. štátny tajomník ministerstva vnútra,
5. štátny tajomník ministerstva financií,
6. štátny tajomník ministerstva hospodárstva,
7. štátny tajomník ministerstva životného prostredia,
8. štátny tajomník ministerstva dopravy,
9. štátny tajomník ministerstva pôdohospodárstva a rozvoja vidieka,
10. štátny tajomník ministerstva zahraničných vecí a európskych záležitostí
11. štátny tajomník ministerstva obrany,
12. štátny tajomník ministerstva cestovného ruchu a športu,
13. štátny tajomník ministerstva investícií, regionálneho rozvoja a informatizácie,
14. vedúci Úradu vlády Slovenskej republiky,
15. zástupca Združenia miest a obcí Slovenska,
16. zástupca Únie miest Slovenska,
17. zástupca Združenia samosprávnych krajov SK 8,
18. deväť významných odborníkov z teórie a praxe z oblasti ľudských práv na základe nominácií organizácií a inštitúcií,
19. splnomocnenec vlády Slovenskej republiky pre národnostné menšiny,
20. splnomocnenec vlády Slovenskej republiky pre rómske komunity,
21. splnomocnenec vlády Slovenskej republiky pre rozvoj občianskej spoločnosti,
22. verejný ochranca práv,
23. výkonný riaditeľ Slovenského národného strediska pre ľudské práva,
24. komisár pre deti,
25. komisár pre osoby so zdravotným postihnutím,
26. podpredsedovia výborov uvedených v čl. 6 štatútu,
27. druhý podpredseda Rady vlády Slovenskej republiky pre práva seniorov a prispôsobovanie verejných politík procesu starnutia populácie,
28. zástupca Rady vlády Slovenskej republiky pre mimovládne neziskové organizácie,
29. podpredseda Rady vlády Slovenskej republiky pre osoby so zdravotným postihnutím,
30. zástupca národnostných menšín Rady vlády Slovenskej republiky pre národnostné menšiny.
31. Predseda rady vymenúva a odvoláva členov rady uvedených v odseku 5 písm. a) až n) na návrh príslušného ministra alebo štatutára príslušnej organizácie, ktorú zastupujú.

Deväť významných odborníkov z teórie a praxe z oblasti ľudských práv, ktorí pôsobia v oblasti ochrany ľudských práv a zastupujú občiansku spoločnosť, predseda rady vymenúva a odvoláva na základe nominácií akademickej obce, profesijných organizácií, mimovládnych organizácií a iných právnických osôb alebo fyzických osôb.

1. Členstvo v rade je čestnou funkciou.

Členovi rady, ktorý nie je zamestnancom orgánu verejnej správy, je priznaná náhrada cestovných, stravovacích a ubytovacích výdavkov v zmysle zákona č. 283/2002 Z. z. o cestovných náhradách v znení neskorších predpisov. Členom rady, ktorí nie sú zamestnancami orgánu verejnej správy, a prizvaným odborníkom v oblasti ľudských práv prináleží odmena za prácu, ktorú pre radu preukázateľne vykonávajú na objednávku alebo na základe dohody o vykonaní práce mimo pracovného pomeru. Výšku odmeny navrhuje tajomník rady a schvaľuje vedúci služobného úradu Ministerstva spravodlivosti Slovenskej republiky.

1. Na zasadnutie rady predseda rady vždy prizýva:
2. zástupcu Výboru Národnej rady Slovenskej republiky pre ľudské práva a národnostné menšiny,
3. zástupcu Ústavnoprávneho výboru Národnej rady Slovenskej republiky,
4. tajomníka Legislatívnej rady vlády,
5. zástupcu Konfederácie odborových zväzov.

Stáli prizývaní zástupcovia a tajomník majú poradný hlas.

1. Neprítomnosť na zasadnutí rady vo výnimočných a ospravedlniteľných prípadoch musí člen rady vopred tajomníkovi rady oznámiť. Účasť člena rady na jej zasadnutí je zastupiteľná na základe písomného poverenia, súčasťou ktorého je poverenie vyjadrovať sa, zaujímať stanoviská a hlasovať k otázkam prerokúvaným na zasadnutí rady. Expert rady v prípade svojej neúčasti môže poveriť svojím zastupovaním iného člena rady. Podpredseda výboru rady môže v prípade svojej neúčasti poveriť svojím zastupovaním iného člena rady alebo člena výboru, ktorý zastupuje.
2. Na zasadnutie rady môže predseda rady, vzhľadom na charakter prerokúvaných tém, ako aj na podnet člena rady, prizvať ďalších expertov.
3. Členstvo v rade zaniká:
4. smrťou alebo vyhlásením za mŕtveho,
5. odvolaním, ak sa člen rady dvakrát po sebe bez náležitého ospravedlnenia nezúčastnil na zasadnutí rady alebo iným spôsobom úmyselne marí činnosť rady,
6. písomným vzdaním sa členstva; v tomto prípade členstvo zaniká nasledujúci deň po doručení písomného oznámenia o vzdaní sa členstva predsedovi rady,
7. z titulu zániku výkonu funkcie, ak je právnym dôvodom vzniku členstva v rade,
8. odvolaním z dôvodu oznámenia adresovaného predsedovi rady o zmene nominovaného zástupcu príslušného orgánu verejnej správy,
9. neúčasťou člena rady z dôvodu dlhodobého ochorenia na dobu dlhšiu ako šesť mesiacov,
10. zrušením rady.

**Čl. 5**

**Práva a povinnosti predsedu rady, podpredsedov rady, tajomníka rady**

**a ďalších členov rady**

1. Predseda rady:
2. riadi činnosť rady,
3. zodpovedá za činnosť rady vláde,
4. zvoláva zasadnutia rady,
5. určuje program zasadnutia rady, vychádzajúc aj z návrhov členov rady,
6. vedie zasadnutia rady,
7. navrhuje závery zo zasadnutia rady, vychádzajúc aj z návrhov členov rady,
8. schvaľuje závery zo zasadnutia rady, po zapracovaní pripomienok členov rady prítomných na jej zasadnutí, zápisnicu zo zasadnutia rady a záznam z hlasovania procedúrou per rollam,
9. predkladá vláde iniciatívne návrhy, odporúčania a uznesenia rady v oblasti vyhodnocovania stavu, podpory, ochrany a úrovne dodržiavania ľudských práv
	1. Slovenskej republike,
10. predkladá vláde odporúčania, stanoviská a uznesenia k návrhom zákonov a iných právnych predpisov, ako aj vládnych, rezortných a ďalších opatrení nelegislatívnej povahy, ktoré môžu mať dosahy na ochranu alebo dodržiavanie ľudských práv,
11. vymenúva a odvoláva členov rady,
12. vymenúva a odvoláva vedúcich pracovných skupín.
13. Podpredsedovia rady zastupujú predsedu rady počas jeho neprítomnosti v rozsahu práv a povinností, ktorými ich predseda rady poverí.
14. Tajomník rady:
15. organizačne a administratívne zabezpečuje prípravu zasadnutí rady,
16. informuje radu o plnení jej uznesení,
17. zodpovedá za prípravu stanovísk, návrhov a odporúčaní k materiálom predkladaným na

zasadnutie rady,

1. zabezpečuje vyhotovenie uznesení a záznamu zo zasadnutia rady; uznesenia, záznamy a ďalšia spisová dokumentácia rady sa archivujú u tajomníka rady,
2. spolupracuje s tajomníkmi výborov a vedúcimi pracovných skupín,
3. zúčastňuje sa na zasadnutí rady bez hlasovacieho práva.
4. Ďalší členovia rady:
5. zúčastňujú sa na zasadnutí rady s hlasovacím právom,
6. vyjadrujú sa k programu a materiálom predkladaným na zasadnutia rady,
7. iniciatívne predkladajú návrhy, odporúčania a stanoviská.

**Čl. 6**

**Výbory**

1. V rámci rady pôsobia výbory, ktoré majú charakter stálych odborných orgánov rady. Tieto výbory zriaďuje vláda svojím uznesením:
2. Výbor pre rodovú rovnosť,
3. Výbor pre deti a mládež,
4. Výbor pre výskum, vzdelávanie a výchovu v oblasti ľudských práv a rozvojového vzdelávania,
5. Výbor pre predchádzanie a elimináciu rasizmu, xenofóbie, antisemitizmu a ostatných foriem intolerancie.
6. Výbor pre práva lesieb, gejov, bisexuálnych, transrodových a intersexuálnych osôb**.**
7. Postavenie, úlohy a činnosť výborov upravujú štatúty, ktoré schvaľuje rada.
8. Podľa potreby je možné zriadiť ďalšie výbory. O zriadení týchto výborov rozhoduje vláda uznesením na základe odporúčania rady na odôvodnený návrh jej členov alebo mimovládnych organizácií.
9. O zrušení výboru rozhoduje vláda uznesením.
10. Výbor sa skladá z predsedu výboru, podpredsedov výboru, tajomníka výboru a ďalších členov výboru.
11. Činnosť výboru riadi predseda výboru:
12. predsedom Výboru pre rodovú rovnosť je minister práce, sociálnych vecí a rodiny,
13. predsedom Výboru pre deti a mládež je minister práce, sociálnych vecí a rodiny,
14. predsedom Výboru pre výskum, vzdelávanie a výchovu v oblasti ľudských práva rozvojového vzdelávania je minister školstva, vedy, vývoja a mládeže,
15. predsedom Výboru pre predchádzanie a elimináciu rasizmu, xenofóbie, antisemitizmu a ostatných foriem intolerancie je podpredseda vlády a minister vnútra,
16. predsedom Výboru pre práva lesieb, gejov, bisexuálnych, transrodových a intersexuálnych osôb je minister spravodlivosti.
17. Podpredsedom výboru je zástupca organizácie zaoberajúcej sa danou problematikou alebo odborník preukázateľne pôsobiaci v oblasti zodpovedajúcej pôsobnosti daného výboru. Podpredsedu výboru vymenúva a odvoláva predseda výboru na návrh členov výboru.
18. Tajomníkom výboru je zamestnanec orgánu štátnej správy, ktorého vymenúva a odvoláva predseda výboru.
19. Ďalšími členmi výboru, ktorých vymenúva a odvoláva predseda výboru, sú zástupcovia štátnej správy na úrovni štátnych tajomníkov alebo generálnych riaditeľov, resp. riaditeľov vecne príslušných sekcií/odborov jednotlivých rezortov a zástupcovia organizácií zaoberajúcich sa danou problematikou a odborníci preukázateľne sa angažujúci v oblasti zodpovedajúcej pôsobnosti daného výboru. Ich nomináciu upravuje štatút výboru.
20. Na rokovanie výboru môže predseda výboru, vzhľadom na charakter prerokúvaných tém,

ako aj na podnet člena výboru, prizvať ďalších expertov a iné osoby, prizvanie ktorých je

1. hľadiska prerokúvanej problematiky vhodné.
2. Výbory najmä:
3. navrhujú odporúčania na zlepšenie dodržiavania ľudských práv v oblasti svojej pôsobnosti,
4. predkladajú rade podnety na zvýšenie úrovne podpory, ochrany a dodržiavania ľudských práv,
5. spolupracujú s príslušnými rezortmi na vypracovávaní návrhov správ pre kontrolné mechanizmy medzinárodných zmlúv o ľudských právach,
6. na základe uznesenia rady alebo z vlastnej iniciatívy spracúvajú pre radu návrhy čiastkových a systémových opatrení pre zlepšenie dodržiavania stavu ľudských práv v Slovenskej republike,
7. na zasadnutia rady spracúvajú návrhy stanovísk a uznesení k návrhom zákonov, všeobecne záväzných a interných právnych predpisov, ako aj vládnych, rezortných a ďalších opatrení nelegislatívnej povahy, ktoré môžu mať dosahy na ochranu alebo dodržiavanie ľudských práv alebo súvisia s rozvojom občianskej spoločnosti,
8. v oblasti ľudských práv spolupracujú s ministerstvami a inými ústrednými orgánmi štátnej správy, obcami, vyššími územnými celkami, orgánmi miestnej štátnej správy, mimovládnymi neziskovými organizáciami, vedeckými pracoviskami a akademickými inštitúciami.
9. Výbory môžu v oblasti svojej vecnej pôsobnosti prijímať zásadné stanoviská formou uznesení, ktoré sú pre radu záväzné. Uznesenia podľa predchádzajúcej vety sú prijímané 3/5 väčšinou všetkých členov výboru. Prijímanie zásadných stanovísk upravuje štatút príslušného výboru. Zásadné stanoviská výborov adresované vláde predkladá rada na rokovanie vlády prostredníctvom svojho predsedu alebo príslušného podpredsedu, ktorý je zároveň členom vlády.
10. Činnosť výborov zabezpečujú sekretariáty výborov:
11. úlohy sekretariátu Výboru pre rodovú rovnosť plní Ministerstvo práce, sociálnych vecí a rodiny Slovenskej republiky,
12. úlohy sekretariátu Výboru pre deti a mládež plní Ministerstvo práce, sociálnych vecía rodiny Slovenskej republiky,
13. úlohy sekretariátu Výboru pre výskum, vzdelávanie a výchovu v oblasti ľudských práva rozvojového vzdelávania plní Ministerstvo školstva, vedy, vývoja a mládeže Slovenskej republiky,
14. úlohy sekretariátu Výboru pre predchádzanie a elimináciu rasizmu, xenofóbie, antisemitizmu a ostatných foriem intolerancie plní Ministerstvo vnútra Slovenskej republiky,
15. úlohy sekretariátu Výborupre práva lesieb, gejov, bisexuálnych, transrodovýcha intersexuálnych osôb plní Ministerstvo spravodlivosti Slovenskej republiky**.**

**Čl. 7**

**Pracovné skupiny**

1. Rada môže podľa potreby zriaďovať odborné pracovné skupiny. Činnosť pracovných skupín sa riadi rokovacím poriadkom.
2. Pracovné skupiny zriaďuje a zrušuje predseda na návrh členov rady. Vedúcim pracovnej skupiny je spravidla člen rady. K práci v pracovnej skupine môžu byť prizvané iné fyzické osoby, ktoré sú odborníkmi v oblasti prerokovávanej v pracovnej skupine.
3. Pracovné skupiny sa zaoberajú čiastkovými otázkami z oblasti pôsobnosti rady, predovšetkým pripravujú podklady pre zasadanie rady.

**Čl. 8**

**Zasadnutia rady**

1. Zasadnutie rady zvoláva predseda rady podľa potreby najmenej štyrikrát ročne, a to písomne, najmenej sedem dní vopred.
2. Mimoriadne zasadnutie rady je predseda rady povinný zvolať do 15 dní od doručenia písomnej žiadosti najmenej jednej tretiny členov rady.
3. Zasadnutie rady vedie predseda rady a v čase jeho neprítomnosti jeden z podpredsedov rady.
4. Rada je spôsobilá zasadať, uznášať sa, ak je prítomná najmenej nadpolovičná väčšina všetkých jej členov.
5. K prerokúvaným materiálom prijíma rada stanovisko formou uznesenia. Uznesenie rady má pre vládu odporúčajúci charakter. Uznesenie rady je prijaté, ak zaň hlasuje nadpolovičná väčšina prítomných členov rady. Pri rovnosti hlasov rozhoduje hlas predsedu rady, prípadne jedného z podpredsedov rady, ak vedie zasadnutie rady.
6. Rada na začiatku zasadnutia prerokuje návrh programu zasadnutia navrhnutý predsedom rady, podpredsedom rady alebo členmi rady, ktorí požiadali o zvolanie zasadnutia rady, a o jeho schválení rozhoduje hlasovaním. Rada môže pri prerokúvaní návrhu programu zasadnutia rady na návrh člena rady navrhnutý program doplniť alebo zmeniť.
7. Zasadnutia rady sú verejné, ak rada v konkrétnom prípade nerozhodne inak. Účasť

verejnosti sa umožňuje do naplnenia kapacity miestnosti, v ktorej rada rokuje na základeregistrácie. Zverejnenie informácií o termíne zasadnutia rady, podmienkach registrácie a o výsledkoch zasadnutia zabezpečí sekretariát rady na webovom sídle Ministerstva spravodlivosti Slovenskej republiky.

1. Rokovania rady sa riadia rokovacím poriadkom, ktorý schvaľuje rada. Návrh rokovacieho poriadku predkladá tajomník rady.
2. Zo zasadnutí rady sa vyhotovujú závery, ktoré predseda rady predkladá na rokovanie vlády Slovenskej republiky. Súčasťou záverov sú prijaté uznesenia procedúrou per rollam medzi zasadnutiami rady.

**Čl. 8a**

**Dohodovacie konanie**

1. Ak pri prerokúvaní materiálu na zasadnutí rady vznikne rozpor k materiálu alebo jeho časti, predkladateľ materiálu môže požiadať predsedajúceho o odloženie prerokovania materiálu na ďalšie riadne zasadnutie rady a o zvolanie dohodovacieho konania.
2. Dohodovacie konanie zvoláva sekretariát rady do 10 pracovných dní odo dňa zasadnutia rady.
3. Dohodovacie konanie vedie tajomník rady. Na dohodovacom konaní sa zúčastňujú:
4. predkladateľ materiálu a dvaja členovia rady alebo nimi splnomocnení zástupcovia podľa čl. 4 ods. 9, nominovaní predkladateľom materiálu a
5. traja členovia rady alebo nimi splnomocnení zástupcovia podľa čl. 4 ods. 9, nominovaní tajomníkom rady.
6. Z dohodovacieho konania vypracuje tajomník rady zápisnicu. Ak sa na dohodovacom konaní dosiahne o prerokovanom materiáli konsenzus, materiál sa opätovne predloží na ďalšie riadne zasadnutie rady, a to spolu so zápisnicou z dohodovacieho konania. Ak sa na dohodovacom konaní nedosiahne o prerokovanom materiáli konsenzus a rozpor sa nepodarí odstrániť, materiál sa opätovne predloží s rozporom na ďalšie riadne zasadnutie rady, a to spolu so zápisnicou z dohodovacieho konania.

**Čl. 8b**

**Hlasovanie procedúrou per rollam**

V naliehavom prípade alebo ak podľa povahy veci, ktorá má byť predmetom uznesenia rady, sa nevyžaduje zasadnutie rady, môže byť uznesenie rady prijaté osobitnou písomnou formou, ktorá sa riadi rokovacím poriadkom rady.

**Čl. 9**

**Sekretariát rady**

1. Úlohy spojené s organizáciou a administratívno-technickým zabezpečovaním činnosti rady plní Ministerstvo spravodlivosti Slovenskej republiky ako sekretariát rady pod vedením tajomníka rady.
2. Sekretariát rady:
3. administratívne a organizačne zabezpečuje činnosť rady,
4. koordinuje prácu sekretariátov výborov, sústreďuje a pripravuje podklady a informácie potrebné pre činnosť rady,
5. spracúva odborné podklady na zasadnutie rady na základe pokynov predsedu rady,
6. spolupracuje s predsedami, podpredsedami výborov a vedúcimi pracovných skupín rady,
7. pravidelne zverejňuje všetky informácie o rade a jej činnosti vrátane informácií o jej výboroch a pracovných skupinách a ich činnosti na webovom sídle Ministerstva spravodlivosti Slovenskej republiky,
8. spolupracuje s vecne príslušnými právnickými osobami a fyzickými osobami.
9. Výdavky spojené s činnosťou rady sa uhrádzajú z rozpočtových prostriedkov kapitoly Ministerstva spravodlivosti Slovenskej republiky a výdavky spojené s činnosťou výborov sa uhrádzajú z rozpočtových prostriedkov kapitol príslušných orgánov štátnej správy, ktoré plnia funkciu sekretariátu jednotlivých výborov.

**Čl. 10**

**Záverečné ustanovenie**

Štatút možno meniť a dopĺňať písomnými dodatkami, ktoré schvaľuje vláda.

**Čl. 11**

**Účinnosť**

Tento štatút nadobúda účinnosť dňom jeho schválenia vládou.

V Bratislave dňa

**Robert Fico**

predseda vlády

1. Kde sa v ustanoveniach tohto štatútu používa označenie funkcie v mužskom rode, primerane a podľa vhodnosti sa tým má na mysli aj označenie funkcie v ženskom rode. [↑](#footnote-ref-1)